شه‌فه‌ق نيوز/ كۆمسيۆن كاروبار په‌نابه‌ره‌يل له‌ هه‌رێم كوردستان، ئاشكراى گله‌وخواردن په‌نابه‌ره‌يل سوورى كرد ئه‌را وڵاته‌گه‌يان دوياى برياريگ حكومه‌ت هه‌رێم ئه‌را وازكردن ده‌روازه‌ى مه‌رزێ فيشخابور وه‌ل سوريا.
ره‌شيد حسێن وه‌رپرس ره‌سانن كۆمسيۆنه‌گه‌ ئه‌را ئاژانس شه‌فه‌ق نيوز وت: 500 په‌نابه‌ر سوورى له‌ پاريزگاى دهۆك ناويان خوه‌يان نويسانه‌ له‌لاى كۆمسيۆنه‌گه‌ ئه‌را گله‌وخواردن وه‌مه‌يل خوه‌يان ئه‌را سوريا دوياى بڕيار حكومه‌ت هه‌رێم ئه‌را وازكردن ده‌روازه‌ى مه‌رزێ فيشخابور وه‌ل سوريا.
باس له‌وه‌يش كرد 60 په‌نابه‌ر ئمڕوو له‌ مه‌رز په‌ڕينه‌سه‌و ئه‌را سوريا، ئاماژه‌ وه‌يه‌يش كرد هووكار گله‌وخواردنيانيش وه‌ مه‌يل خوه‌يان له‌وه‌ر قه‌يران ئابوورى و نه‌وين ده‌رفه‌ت كاره‌ له‌ هه‌رێم كوردستان.
